《奉和出颍至淮应令》
唐代·蔡允恭

久倦川涂曲，忽此望淮圻。波长泛淼淼，眺迥情依依。

稍觉金乌转，渐见锦帆稀。欲知仁化洽，讴歌满路归。

作者简介：蔡允恭（约561—约628）隋末唐初官吏、文学家。字克让，蔡叔度24世裔，荆州江陵（今属湖北）人。西梁左民尚书蔡大业之子，蔡大宝侄子，美姿容，有风采，善缀文。未及仕而梁为隋所灭，由于长安与虞世南相友善，邀为隋炀帝从官。仕隋，历起居舍人，炀帝属词赋，多令讽诵之。允恭以年老恳乞悬车赐归，卒于家，时贞观某年正月念七日也，葬龙溪新恩里屿头山，有御史吴燧大书“登瀛”二字镌于墓前左大石上，其地因名曰登瀛，今墓尚存，子孙环庐而处者。